**Ministru kabineta noteikumu projekta "Grozījumi Ministru kabineta 2009. gada 22. decembra noteikumos Nr. 1493 "Noteikumi par valsts nodrošinātās juridiskās palīdzības apjomu, samaksas apmēru, atlīdzināmajiem izdevumiem un to izmaksas kārtību"" sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Noteikumu projekta mērķis ir pieejamo budžeta līdzekļu ietvaros (neprasot papildu valsts budžeta līdzekļus) palielināt valsts nodrošinātās juridiskās palīdzības sniedzēju atlīdzības apmērus, ņemot vērā Juridiskās palīdzības administrācijas ierosinājumus. Tiks palielināti atlīdzības apmēri tādās pozīcijās kā procesuālo dokumentu sagatavošana, apelācijas un kasācijas sūdzības sagatavošana un ar juridisko palīdzību saistītie izdevumi.Noteikumu projekta plānotais spēkā stāšanās laiks – 2021. gada 1. jūlijs. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts "Grozījumi Ministru kabineta 2009. gada 22. decembra noteikumos Nr. 1493 "Noteikumi par valsts nodrošinātās juridiskās palīdzības apjomu, samaksas apmēru, atlīdzināmajiem izdevumiem un to izmaksas kārtību"" (turpmāk – Noteikumu projekts) izstrādāts pēc Tieslietu ministrijas iniciatīvas, ņemot vērā Juridiskās palīdzības administrācijas ierosinājumus.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2009. gada 22. decembra noteikumi Nr. 1493 "Noteikumi par valsts nodrošinātās juridiskās palīdzības apjomu, samaksas apmēru, atlīdzināmajiem izdevumiem un to izmaksas kārtību" (turpmāk – Noteikumi Nr. 1493) nosaka valsts nodrošinātās juridiskās palīdzības veidus, apjomu, samaksas apmēru un ar tās sniegšanu saistītos atlīdzināmos izdevumus, to apmēru un izmaksas kārtību Juridiskās palīdzības sniegšanu krimināllietās organizē zvērinātu advokātu vecākie, iesaistot ievērojamu skaitu zvērinātu advokātu. Savukārt, lai nodrošinātu valsts garantētās juridiskās palīdzības sniegšanu civillietās, administratīvajās lietās un pārrobežu strīdu lietās Juridiskās palīdzības administrācija slēdz juridiskās palīdzības līgumus ar personām, kas atbilstoši Valsts nodrošinātās juridiskās palīdzības likumam var būt par valsts nodrošinātās juridiskās palīdzības sniedzējiem. Uz 2021. gada marta mēnesi noslēgts 131 līgums ar juridiskās palīdzības sniedzējiem un, vērtējot noslēgto līgumu skaitu ilgtermiņā, secināms, ka kopumā pēdējos divos gados ir vērojama to negatīva samazinājuma tendence. Atsevišķi valsts nodrošinātās juridiskās palīdzības sniedzēji ir atteikušies no turpmākās sadarbības (juridiskās palīdzības līguma turpināšanas) ar Juridiskās palīdzības administrāciju kā iemeslu norādot nesamērīgi zemās atlīdzības takses, salīdzinot ar ieguldāmo darba apjomu. Juridiskās palīdzības līgums ir publisko tiesību līgums, kas balstās uz brīvprātības pamata, līdz ar to ir jānodrošina tādi nosacījumi un garantijas, lai veicinātu interesi šādu līgumu noslēgt. Šobrīd noteiktais atlīdzības un atlīdzināmo izdevumu apmērs joprojām ir nepietiekams (piemēram, atlīdzības apmērs par juridiskās konsultācijas sniegšanu ir 20 *euro*, par prasības pieteikuma vai pieteikuma sagatavošanu – 50 *euro*, par kasācijas sūdzību – 80 *euro*), tas nesasniedz tirgus vidējās vērtības. Juridiskās palīdzības administrācijas 2019. gadā veiktās juridiskās palīdzības sniedzēju aptaujas rezultāti norāda gan uz atlīdzības, gan uz juridiskās palīdzības veida – juridiskās konsultācijas apjoma noteikto ierobežojumu nesamērīgumu.Valsts kontroles 2017. gada 5. jūnija ziņojumā "Vai tiesu iekārtas attīstības pasākumi ir veicinājuši tiesu darbības efektivitāti?" (pieejams: <https://www.lrvk.gov.lv/lv/getrevisionfile//uploads//reviziju-zinojumi/2016/2.4.1-11_2016/tiesu-iekaartas-attiistiibas-pasaakumi.pdf>) norādīts, ka, vērtējot tiesu pieejamību, īpaša uzmanība būtu jāpievērš valsts juridiskās palīdzības pieejamībai. Valsts kontrole norāda, ka valsts budžeta līdzekļu apmērs valsts nodrošinātajai juridiskajai palīdzībai ir viens no zemākajiem Eiropā. Tāpat norādāms, ka regulāri arī Latvijas Zvērinātu advokātu padome (tostarp, zvērinātu advokātu vecākie) ir aicinājusi Tieslietu ministriju rast risinājumus valsts nodrošinātās juridiskās palīdzības samaksas apmēru paaugstināšanai, norādot arī uz valsts nodrošinātās juridiskās palīdzības sniedzēju atlīdzības samērīgumu ar ieguldīto darbu. Ņemot vērā valsts budžeta iespējas un noteiktās prioritātes, vienlaikus izprotot nepieciešamību veikt neatliekamas darbības valsts nodrošinātās juridiskās palīdzības samaksas apmēru paaugstināšanai, un lai veicinātu juridiskās palīdzības kvalitāti, juridiskās palīdzības sniedzēju iesaisti, ņemot vērā arvien pieaugušo rakstveida procesa nozīmi personu tiesību īstenošanā, būtu palielināms maksas apmērs par attiecīgo procesuālo dokumentu sagatavošanu, kas veicinās gan personu tiesību kvalitatīvu un racionālu īstenošanu, gan tiesas darba efektivitāti, gan nodrošinās procesuālo ekonomiju.Ņemot vērā minēto, ir izskatīta iespēja paaugstināt samaksas apmērus atsevišķās valsts nodrošinātās juridiskās palīdzības pozīcijās. Saskaņā ar Noteikumu projektu valsts nodrošinātās juridiskās palīdzības samaksas apmēri civillietās, administratīvajās lietās, pārrobežu strīdu lietās un lietās saskaņā ar Ārstniecības likumu tiks paaugstināti šādās pozīcijās:1. par sniegto juridisko konsultāciju – samaksas paaugstinājums par 10 *euro* (no 20 *euro* uz 30 *euro*) stundā, kā arī palielināts maksimālais stundu skaits (no 5 uz 7 stundām), par kurām valsts sedz izdevumus vienas lietas ietvaros, ja tiek sniegta juridiskā konsultācija;
2. par prasības pieteikuma, pieteikuma tiesvedības uzsākšanai, kreditora pieteikuma maksātnespējas procesā, pretprasības, blakus sūdzības vai izlīguma sastādīšanu – samaksas paaugstinājums par 20 *euro* (no 50 *euro* uz 70 *euro*);
3. par apelācijas sūdzības sastādīšanu – samaksas paaugstinājums par 20 *euro* (no 65 *euro* uz 85 *euro*);
4. par kasācijas sūdzības sastādīšanu – samaksas paaugstinājums par 20 *euro* (no 80 *euro* uz 100 *euro*);

Tāpat saskaņā ar Noteikumu projektu valsts nodrošinātās juridiskās palīdzības samaksas apmēri uzsāktā kriminālprocesā tiks paaugstināti šādās pozīcijās:1. par apelācijas sūdzības sastādīšanu – samaksas paaugstinājums par 20 *euro* (no 85 *euro* uz 105 *euro*);
2. par kasācijas sūdzības sastādīšanu – samaksas paaugstinājums par 20 *euro* (no 100 *euro* uz 120 *euro*);

Vienlaikus Noteikumu projekts paredz papildināt Noteikumus Nr. 1493 ar jaunu apmaksājamo atlīdzības pozīciju (28.11. apakšpunkts) – juridiskās palīdzības sniegšana apsūdzētajam vienošanās slēgšanas procesā tiesvedības stadijā, ārpus tiesas sēdes, nosakot samaksas apmēru par to 30 *euro* stundā. Ņemot vērā, ka šādas vienošanās, kurās apsūdzētais ar prokuroru vienojas par vainas atzīšanu un sodu tiesvedības stadijā (proti, tad kad lieta jau ir tiesā) ārpus tiesas sēdes ir iespējamas, attiecīgi šajā vienošanās slēgšanas procesā ir nepieciešams nodrošināt apsūdzētajam arī juridisko palīdzību. Šobrīd samaksa par aizstāvja dalību vienošanās procesā tiesvedības stadijā, ārpus tiesas sēdes, nav paredzēta. Samaksa ir paredzēta pirmstiesas procesā, tādējādi priekšlikums ir paredzēt samaksu arī tiesvedības stadijā, ārpus tiesas sēdes pēc analoģijas, kad tiek apmaksāta aizstāvība vienošanās procesā, kas tiek īstenota pirmstiesas procesā. Vienošanos pēc tās noslēgšanas iesniedz apstiprināšanai tiesā. Līdz ar ko ir nepieciešams pilnveidot regulējumu, paredzot atlīdzību zvērinātam advokātam par juridiskās palīdzības sniegšanu šādā vienošanās slēgšanas procesā tiesvedības stadijā, ārpus tiesas sēdes. Līdz ar jauna apakšpunkta iekļaušanu, veicami papildinājumi arī saistītajās Noteikumu Nr. 1493 normās.Slēdzot minēto vienošanos par vainas atzīšanu un sodu, persona var atrasties arī ārpus valstspilsētas vai novada pašvaldības teritorijas, kurā ir juridiskās palīdzības sniedzēja prakses vieta, līdz ar to juridiskās palīdzības sniedzējam jāparedz samaksa par ceļa izdevumiem un ceļā patērēto laiku. Tāpat, sagatavojot procesuālos dokumentus, juridiskās konsultācijas apmaksa tiek ietverta dokumenta projekta apmaksas apmērā. Nereti aizstāvim nepieciešams satikties ar aizstāvamo un vienoties par procesuālā dokumenta saturu, t.sk. šī nepieciešamība var būt arī ārpus aizstāvja prakses vietas brīvības atņemšanas iestādē. Šobrīd nav paredzēts segt ceļa izdevumus un apmaksāt ceļā patērēto laiku. Ņemot vērā minēto, šajos gadījumos nosakāma samaksa par ceļa izdevumiem un ceļā patērēto laiku. Kā arī ir nepieciešams redakcionāls precizējums, saskaņojot Noteikumu Nr. 1493 normas ar Administratīvo teritoriju un apdzīvoto vietu likumā lietoto teritoriālā iedalījuma jēdzieniem. Līdz ar to, ir nepieciešami grozījumi Noteikumu Nr. 1493 35. un 36. punktā.Vienlaikus ir paaugstināts samaksas apmērs par laiku, ko juridiskās palīdzības sniedzējs patērē ceļā uz juridiskās palīdzības sniegšanas vietu un atgriežoties no tās, atbilstoši informācijai par attālumu, ko juridiskās palīdzības sniedzējs norādījis. Norādāms, ka šīs pozīcijas ilgstoši nav tikušas pārskatītas un paaugstinājums tajās objektīvi ir nepieciešams.Noteikumu projektā minētās pozīcijas paaugstināt ir izvēlētas, vērtējot minēto dokumentu sagatavošanas sarežģītību un ieguldīto laiku dokumentu sagatavošanā. Tāpat tika vērtētas šā brīža zvērinātu advokātu sniegto pakalpojumu tirgus cenas, kas parāda, ka tieši šajās sniegtās juridiskās palīdzības pozīcijās tā sauktā tirgus cena ir salīdzinoši augstāka. Tā kā zvērinātu advokātu sniegtās juridiskās palīdzības samaksas apmēri nav nekur noteikti, tad nav tāda informācijas avota, kur tie būtu brīvi pieejami. 2017. gada 14. februārī Ministru kabinets apstiprināja Tieslietu ministrijas izstrādāto konceptuālo ziņojumu "Par advokātu procesa ieviešanu atsevišķās civillietu kategorijās" (Ministru kabineta 2017. gada 14.februāra prot. Nr. 7 41. §), ar kuru paredzēts noteikt, ka advokātu process ieviešams no pirmās instances tiesas (turpinās otrās instances tiesā) atsevišķās civillietu kategorijās. Minētajā konceptuālajā ziņojumā sadarbībā ar Latvijas Zvērinātu advokātu padomi ir ievietoti zvērinātu advokātu sniegto pakalpojumu izcenojumi, kuriem gan ir tikai informatīvs raksturs. Līdz ar to precīzus zvērinātu advokātu sniegto pakalpojumu izcenojumus uzzināt nav iespējams, jo:1. ņemot vērā zvērinātu advokātu individuālo izvēli attiecībā uz atlīdzības par savu darbu noteikšanu, atlīdzības par sniegto juridisko palīdzību apmēri ir ļoti atšķirīgi un to amplitūdas – plašas;
2. atšķirības atlīdzības apmērā konstatējamas, ņemot vērā zvērinātu advokātu praktizēšanas vietu ģeogrāfisko atrašanos un par juridiskās palīdzības saņemšanu maksātspējīgu personu skaitu tajā;
3. nereti zvērinātu advokātu noteiktais atlīdzības apmērs par konkrēta veida juridiskās palīdzības veidu var tikt noteikts atšķirīgs, ņemot vērā faktiskos apstākļus konkrētajā situācijā (lietas sarežģītība, ieguldītā darba apjoms un laika patēriņš, juridiskās palīdzības saņēmēja maksātspēja u.tml.).

Piemēram, tirgus izcenojums apelācijas sūdzībai ir vidēji no 150 *euro* līdz 450 *euro*, kasācijas sūdzībai – vidēji no 250 *euro* līdz 510 *euro*, procesuālo dokumentu sagatavošana – vidēji no 50 *euro* līdz 1000 *euro*, pārstāvība tiesas sēdē – vidēji no 50 *euro* līdz 500 *euro*.Ņemot vērā, ka minētie advokātu sniegto pakalpojumu izcenojumi ir nesalīdzināmi augstāki par valsts nodrošinātās juridiskās palīdzības sniedzējiem izmaksājamiem atlīdzības apmēriem atbilstoši Noteikumos Nr. 1493 paredzētajiem, tad Tieslietu ministrijas ieskatā Noteikumu projektā piedāvātais atlīdzības paaugstinājuma risinājums ir taisnīgākais un efektīvākais, ņemot vērā šobrīd pieejamos valsts budžeta līdzekļus. Tāpat ir jānorāda, ka šī Noteikumu projekta mērķis ir vairāk vērsts uz atlīdzības apmēru paaugstināšanu civillietās, administratīvajās lietās un pārrobežu strīdu lietās, jo par sniegto juridisko palīdzību krimināllietās atlīdzības apmēri jau tika paaugstināti 2018. gadā atbilstoši Ministru kabineta 2018. gada 11. decembra noteikumiem Nr. 781 "Grozījumi Ministru kabineta 2009. gada 22. decembra noteikumos Nr. 1493 "Noteikumi par valsts nodrošinātās juridiskās palīdzības apjomu, samaksas apmēru, atlīdzināmajiem izdevumiem un to izmaksas kārtību"".Vienlaikus ir nepieciešams precizēt Noteikumu Nr. 1493 1. pielikumu "Paziņojums par valsts nodrošinātās juridiskās palīdzības sniegšanu civillietās, administratīvajās lietās un pārrobežu strīdu lietās", 2. pielikumu "Paziņojums par valsts nodrošinātās juridiskās palīdzības sniegšanu kriminālprocesā", jo tie satur samaksas apmēru skaitlisko atspoguļojumu un tā kā tiek mainīti samaksas apmēri, ir nepieciešams veikt grozījumus arī minētajos pielikumos, kā arī 3. pielikumu "Attālumi starp apdzīvotajām vietām Latvijā", ņemot vērā administratīvi teritoriālās reformas ieviestās izmaiņas.Noteikumu projekta īstenošanu 2021. gadā un turpmākajos gados Juridiskās palīdzības administrācija nodrošinās piešķirto valsts budžeta līdzekļu ietvaros. Minētajai iniciatīvai papildu valsts budžeta līdzekļi netiks pieprasīti.Ņemot vērā Juridiskās palīdzības administrācijas budžeta plānošanu un iespējas, kā arī to, ka ar Noteikumu projektu paredzēts mainīt atlīdzības takses par valsts nodrošinātās juridiskās palīdzības sniegšanu, ir nepieciešams paredzēt konkrētu atskaites punktu, no kura tiks piemērotas jaunās takses, lai Juridiskās palīdzības administrācijai un valsts nodrošinātās juridiskās palīdzības sniedzējiem nerastos atlīdzības aprēķināšanas problēmas, ja valsts nodrošinātā juridiskā palīdzība vienas lietas ietvaros tiks sniegta gan pirms, gan pēc Noteikumu projekta spēkā stāšanās. Paredzams, ka Noteikumu projekts stājas spēkā ar 2021. gada 1. jūliju. Tāpat tiesiskās noteiktības dēļ Noteikumu projekts papildināts ar tehnisku 63.4punktu, nosakot atskaites brīdi samaksas par juridisko palīdzību noteikšanai, proti, par juridisko palīdzību, kas sniegta līdz 2021. gada 30. jūnijam, un citus ar juridiskās palīdzības sniegšanu saistītos izdevumus administrācija pārskaita juridiskās palīdzības sniedzējam atbilstoši šajos noteikumos līdz 2021. gada 30. jūnijam noteiktajam tiesiskajam regulējumam. |
| 3. | Projekta izstrādē iesaistītās institūcijas un publiskas personas kapitālsabiedrības | Juridiskās palīdzības administrācija. |
| 4. | Cita informācija | Nav. |
|   |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Sabiedrības mērķgrupa, kuru ietekmēs šis tiesiskais regulējums, ir personas, kas sniedz valsts nodrošināto juridisko palīdzību:1. personas, kurām ar Juridiskās palīdzības administrāciju ir noslēgts līgums par juridiskās palīdzības sniegšanu;
2. zvērināti advokāti.

Tāpat Noteikumu projekta regulējums ietekmē Juridiskās palīdzības administrāciju, jo tā nodrošina valsts nodrošinātās juridiskās palīdzības samaksu valsts nodrošinātās juridiskās palīdzības sniedzējiem. |
| 2. | Tiesiskā regulējuma ietekme uz tautsaimniecību un administratīvo slogu | Ņemot vērā Noteikumu projektā paredzēto regulējumu, tiks labvēlīgi ietekmēta šī sākotnējās ietekmes novērtējuma ziņojuma (anotācijas) II sadaļas 1. punkta pirmajā rindkopā minēto personu, kas sniedz valsts nodrošināto juridisko palīdzību, finansiālā atlīdzība par sniegto pakalpojumu. Juridiskās palīdzības administrācijai papildu administratīvais slogs neradīsies.Sabiedrības grupām un Juridiskās palīdzības administrācijai Noteikumu projekta tiesiskais regulējums nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Atbilstības izmaksu monetārs novērtējums | Noteikumu projekts šo jomu neskar. |
| 5. | Cita informācija | Nav. |
|

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2021.gads | Turpmākie trīs gadi (*euro*) |
| 2022. | 2023. | 2024. |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023. gadam | izmaiņas, salīdzinot ar vidēja termiņa budžeta ietvaru 2023. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 2 020 311 | 0 | 2 065 735 | 0 | 2 065 735 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 2 020 311 | 0 | 2 065 735 | 0 | 2 065 735 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 2 020 311 | 31 241 | 2 065 735 | 62 483 | 2 065 735 | 62 483 | 62 483 |
| 2.1. valsts pamatbudžets | 2 020 311 | 31 241 | 2 065 735 | 62 483 | 2 065 735 | 62 483 | 62 483 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | -31 241 | 0 | -62 483 | 0 | -62 483 | -62 483 |
| 3.1. valsts pamatbudžets | 0 | -31 241 | 0 | -62 483 | 0 | -62 483 | -62 483 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | x | 31 241 | 0 | 62 483 | 0 | 62 483 | 62 483 |
| 5. Precizēta finansiālā ietekme | x | 0 | x | 0 | x | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Noteikumu projekta ietekme 2021. gadam un turpmāk nav precīzi aprēķināma, bet provizoriski tā varētu būt – 2021. gadam – 31 241*euro* un 2022. gadam un turpmāk – 62 483 *euro* apmērā. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Noteikumu projekts šo jomu neskar.Saskaņā ar likumu "Par valsts budžetu 2021. gadam" Tieslietu ministrijas apakšprogrammā 03.03.00 "Juridiskās palīdzības nodrošināšana" juridiskās palīdzības nodrošināšanai kopumā piešķirti 2 020 311*euro* (izdevumi precēm un pakalpojumiem – EKK 2276). Vērtējot iespēju piešķirto valsts budžeta līdzekļu ietvaros pamatregulējumā paredzēto samaksas apmēru atsevišķās pozīcijās palielināt, tika analizēts 2018. un 2019. gada sniegtās valsts nodrošinātās juridiskās palīdzības apjoms pa juridiskās palīdzības veidiem. Norādāms, ka juridiskā palīdzība tiek sniegta vairākās lietu kategorijās (krimināllietās, administratīvajās lietas, civillietās, no Ārstniecības likuma izrietošās lietās, pārrobežu strīdu lietās) un katrā lietā tiek izmantoti vairāki juridiskās palīdzības veidi (piemēram, juridiska konsultācija, dokumentu sagatavošana u.c.), kuru apjoms ir atkarīgs no konkrētās lietas kategorijas, būtības, sarežģītības un normatīvajos aktos noteiktās lietas virzības procedūras (piemēram, ja lietas tiek izskatītas rakstveida procesā, attiecīgi vairāk tiek sagatavoti procesuālie dokumenti) vai tiesas sēdē (vairāk tiek veikta aizstāvība un pārstāvība tiesas sēdēs), līdz ar to juridiskās palīdzības sniegšanas gadījumu skaitu, lietu kategorijas, kurās personām būs nepieciešama juridiskā palīdzība un juridiskās palīdzības veidu daudzumu katrā atsevišķā lietā nav iespējams precīzi prognozēt. No lietu, kurās tiek pieaicināts juridiskās palīdzības sniedzējs, skaita pieauguma vai samazināšanās tendences ir atkarīga apmaksājamo juridiskās palīdzības gadījumu skaita palielināšanās vai samazināšanās.Turklāt apmaksājamo juridiskās palīdzības gadījumu skaita palielināšanās vai samazināšanās ir atkarīga arī no valsts ekonomiskās situācijas un personas maksātspējas izmaiņām, proti, to uzlabošanās gadījumā var samazināties personu pieprasījumu nodrošināt valsts apmaksāto juridisko palīdzību skaits, vai otrādi, personu pieprasījumu nodrošināt valsts apmaksāto juridisko palīdzību skaits var palielināties.Norādāms, ka reģistrētie noziedzīgie nodarījumi valstī 2015. gadā – 47 283, 2016. gadā – 45 565, 2017. gadā – 44 250, 2018.gadā – 43 260, 2019.gadā – 39 906, 2020.gadā – 38 767. Kriminālprocesu skaits, kuros sniegta valsts nodrošinātā juridiskā palīdzība 2015. gadā – 10 298, 2016. gadā – 10 057, 2017. gadā – 9 324, 2018. gadā – 8346, 2019. gadā – 8173 un 2020. gadā – 7287. Ņemot vērā minēto, ik gadu samazinoties kriminālprocesu skaitam, kā arī skaitam, kur sniegta valsts nodrošinātā juridiskā palīdzība, ir izveidojies valsts budžeta līdzekļu ietaupījums.Noteikumu projekta īstenošanu 2021. gadā un turpmākajos gados Juridiskās palīdzības administrācija nodrošinās piešķirto valsts budžeta līdzekļu ietvaros un papildu līdzekļi no valsts budžeta netiks prasīti. |
| 8. Cita informācija |

 |
|

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Noteikumu projekts šo jomu neskar. |
|  |
| **V. Tiesību akta projekta atbilstība Latvijas Republikas starptautiskajām saistībām** |
| Noteikumu projekts šo jomu neskar. |

 |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009. gada 25. augusta noteikumiem Nr. 970 "Sabiedrības līdzdalības kārtība attīstības plānošanas procesā" (turpmāk – noteikumi Nr. 970), lai informētu sabiedrību par Noteikumu projektu un dotu iespēju izteikt viedokli, Noteikumu projekts pirms tā iesniegšanas Valsts sekretāru sanāksmē ievietots Tieslietu ministrijas tīmekļvietnē. |
| 2. | Sabiedrības līdzdalība projekta izstrādē | Tieslietu ministrija 2021. gada 30. aprīlī paziņojumu par sabiedrības līdzdalību un Noteikumu projektu ievietoja savā tīmekļvietnē sadaļā "Sabiedrības līdzdalība" (pieejams: <https://www.tm.gov.lv/lv/sabiedribas-lidzdaliba/diskusiju-dokumenti/tiesibu-akti>), tādējādi dodot iespēju sabiedrībai līdzdarboties tiesību akta izstrādes procesā, sniedzot rakstveida viedokli atbilstoši noteikumu Nr. 970 7.4.1 apakšpunktam. Paziņojums par sabiedrības līdzdalību publicēts arī Valsts kancelejas tīmekļvietnē sadaļā "Ministru kabineta diskusiju dokumenti".Noteikumu projekta izstrādes laikā tika lūgts viedoklis Juridiskās palīdzības administrācijai un Latvijas Zvērinātu advokātu padomei. |
| 3. | Sabiedrības līdzdalības rezultāti | Pēc Noteikumu projekta ievietošanas Tieslietu ministrijas tīmekļvietnē viedokļi par Noteikumu projektu no sabiedrības pārstāvju puses nav saņemti.Juridiskās palīdzības administrācija un Latvijas Zvērinātu advokātu padome Noteikumu projektu saskaņoja bez iebildumiem. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Juridiskās palīdzības administrācija. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts šo jomu neskar. |
| 3. | Cita informācija | Nav. |

Iesniedzējs:

Ministru prezidenta biedrs,

tieslietu ministrs J. Bordāns

Krjukova 67036831

Eva.Krjukova@tm.gov.lv